钦定古今图书集成/理学汇编/经籍典/第123卷 > 朱子全书二 > 《立政》
## 钦定古今图书集成/理学汇编/经籍典/第123卷 > 朱子全书二 > 《立政》

问：“‘立政兹乃三宅无义民’。据此，三宅，即上文‘宅事’”、“宅
牧”、“‘宅准’之‘宅’。今孔氏苏氏以为‘居无义之民’，犹《舜典》
‘五宅三居’之义。吕氏以‘三宅无义民’一句，‘桀德惟乃
弗作往任，谓当桀之时，三宅者曾无义民’。未知二说
孰长？”曰：“吕说是。”

此条答潘子善

问：“司徒、司马、司空、亚旅，不知何故叙于太史、尹伯、庶
常、吉士之下？吕氏以为诸侯之官，未知是否？”曰：“谓三
官之副与其属耳。”

亚谓小司徒之属，旅则下士也。见《周礼序官　》，《答潘子善》。

文王惟克厥宅心，人皆以宅心为处心，非也，即前面
所说三有宅心尔。若处心，则当云“克宅厥心。”

右语类一条